b"\n_START_ARTICLE_\nNorman Z. McLeod\n_START_SECTION_\nBiografia\n_START_PARAGRAPH_\nMcLeod va n\xc3\xa9ixer a Grayling, Michigan, al si d'una fam\xc3\xadlia sense cap mena de passat en el negoci de l'espectacle (el seu pare era un pastor evangelista). Despr\xc3\xa9s d'estudiar en la Universitat de Washington es va allistar com a pilot en la Primera Guerra Mundial on va servir dos anys a Fran\xc3\xa7a com a pilot de combat. En finalitzar la guerra es va dirigir a Hollywood on va treballar com animador durant tota la d\xc3\xa8cada dels anys 20, cosa que li donaria l'experi\xc3\xa8ncia necess\xc3\xa0ria per a la com\xc3\xa8dia que desenvoluparia despr\xc3\xa9s, especialment amb el que va aprendre en passar a treballar per a la companyia Christie Film, especialitzada en curtmetratges c\xc3\xb2mics._NEWLINE_Considerat un dels grans noms dels primers anys de la com\xc3\xa8dia de Hollywood, el seu primer gran \xc3\xa8xit li va arribar el 1928 amb el llargmetratge Taking a Chance, per a 20th Century Fox, encara que un any anterior havia estat assistent del director a Ales. Per\xc3\xb2 va ser a la Paramount on va dirigir dues de les seves pel\xc2\xb7l\xc3\xadcules m\xc3\xa9s memorables: Pistolers d'aigua dol\xc3\xa7a el 1931 i Horse Feathers el 1932, dues de les primeres pel\xc2\xb7l\xc3\xadcules dels Germans Marx, del millor de la carrera del grup c\xc3\xb2mic i que influirien notablement en l'estil de com\xc3\xa8dia de l'estudi. Altres treballs importants van ser It's a Gift, amb W.C. Fields, Topper, amb Cary Grant o The Secret Life of Walter Mitty, amb Danny Kaye._NEWLINE_McLeod va estar casat amb Evelyn Ward. Va morir a Hollywood, Calif\xc3\xb2rnia, als 65 anys d'una apoplexia i t\xc3\xa9 una estrella en el Passeig de la Fama de Hollywood."